Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu saapui Washingtoniin -
ennen kiisteltyä puhettaan kongressissa, jossa hänen odotetaan -
varoittavan mahdollisesta Iranin ydinsopimuksesta.
Israelin armeija ilmoitti 13 000 sotilaan mobilisoinnista -
Länsirannalle yllätysharjoitukseen, -
joka on ensimmäinen senkaltainen kolmeen vuoteen.
USA:n ulkoministeri Kerry saapui Geneveen, -
jossa hän puhui YK:n ihmisoikeusneuvostossa -
ja puolusti Israelia neuvoston puolueellisuudelta sitä kohtaan.
Pääministeri Netanjahu saapui Washingtoniin -
ennen kiisteltyä puhettaan kongressissa, jossa hänen odotetaan -
varoittavan mahdollisesta Iranin ydinsopimuksesta.
Näyttää siltä, että USA ja Israel ovat pyrkineet rauhoittamaan välejään, -
mutta Iranin neuvotteluja koskevat näkemyserot pysyvät voimakkaina.
Ennen nousuaan Tel Avivista Netanjahu sanoi olevansa lähdössä -
suorittamaan ”kohtalokasta ja historiallista tehtävää”.
Lähden Washingtoniin suorittamaan kohtalokasta ja historiallista tehtävää.
Koen olevani kaikkien israelilaisten lähettiläs, myös niiden, -
jotka ovat eri mieltä kanssani, samoin koko juutalaisen kansan lähettiläs.
Tunnen syvää ja vilpitöntä huolta Israelin kansalaisten turvallisuudesta -
sekä maamme ja kansamme kohtalosta.
Teen kaiken voitavani turvatakseni tulevaisuutemme.
Eilen illalla pääministeri Netanjahu vei Iranin ydinsopimusta vastustavan -
tehtävänsä Jerusalemin pyhälle Länsimuurille.
Netanjahun harvinainen vierailu juutalaisuuden pyhimmälle paikalle -
oli syvästi symbolinen ele. Hän pyrki nähtävästi osoittamaan, -
miten ratkaiseva hänen kongressipuheensa -
on Israelin selviytymisen kannalta, kritiikistä huolimatta.
Hyvää viikkoa. Olen pyytänyt saapumaan tänne Länsimuurille -
USA:n-matkani aattona.
Sanon ensinnäkin, että kunnioitan presidentti Obamaa.
Uskon Israelin ja USA:n välisen suhteen lujuuteen ja että sen avulla -
voimme päästä yli erimieli- syyksistämme, myös tulevista.
Velvollisuuteni Israelin pääministerinä on taata Israelin turvallisuus.
Sen vuoksi vastustamme voimakkaasti Iranin kanssa syntyvää -
sopimusta, joka voi vaarantaa olemassaolomme.
Tällaisen sopimuksen häämöttäessä meidän on yhdistyttävä ja kerrottava -
vaarasta, jonka se aiheuttaa Israelille, Lähi-idälle ja koko maailmalle.
Netanjahu on joutunut suunnitellun puheensa vuoksi -
valtaisan arvostelun kohteeksi -
niin USA:n hallinnon taholta kuin myös Israelissa, -
samalla kun Iranin ydinneuvotteluissa on edetty kohti ratkaisevaa sopimusta.
USA:n hallinto toivoo sopimuksen takaavan sen, -
ettei Iran pysty kehittämään ydinaseita.
Iran kiistää ydinohjelman olemassaolon ja huomauttaa usein, -
että Israel lienee alueen ainoa valtio, jonka hallussa kyseisiä aseita olisi.
Viime keskiviikkona USA:n johtavat virkamiehet kyseenalaistivat -
Netanjahun arvioinnit sanoen, että hänen tuomitseva asenteensa -
Iranin kanssa tavoiteltua sopimusta kohtaan -
on aiheuttanut tuhoa USA:n ja Israelin suhteille.
Valkoisesta talosta kerrottiin USA:n olevan toiveikas, -
että se pystyy pitämään koossa koalition, -
joka tekee töitä, jotta päästäisiin sopimukseen Iranin ydinohjelmasta.
Valkoisen talon tiedottaja Josh Earnest sanoi, -
että USA:n hallinto ei näe Netanjahun Washingtonin-vierailua -
haitalliseksi neuvotteluille.
Lyhyesti: En usko, siitä yksinkertaisesta syystä, -
että tämä on meille todellinen mahdollisuus.
Presidentti on toiveikas, että pystymme tekemään sen, -
mikä on parasta USA:n ja Israelin intresseille: Eli haluamme lievittää -
neuvottelujen myötä kansainvälisen yhteisön huolta Iranin ydinohjelmasta.
Earnest kertoi suhtautuvansa toiveikkaasti Iranin neuvotteluihin -
Netanjahun vierailusta huolimatta. Hän painotti, -
että Iranille langetetut uudet pakotteet vaarantaisivat neuvottelut.
Osittain sen takia suhtaudumme huolestuneesti -
puheisiin uusien pakotteiden langettamisesta nyt.
Se nimittäin vahingoittaisi koalitiomme yksimielisyyttä, -
mikä on ollut ratkaisevan tärkeää tähänastiselle menestyksellemme.
Toivomme, että tämä koalitio pysyy yhtenäisenä.
Pidämme Irania vastuuvelvollisena, jatkamme neuvotteluja ja katsomme, -
ovatko he valmiita tekemään vaikeita päätöksiä, -
joita tarvitaan kansainvälisen yhteisön huolten lievittämiseksi.
Pyrimme sopimukseen, joka estää Irania saamasta ydinasetta -
ja joka sallii kansainvälisen yhteisön varmistua asiasta itse.
Valkoinen talo julkisti eilen viiden asian listan -
koskien USA:n ja Israelin suhteita presidentti Obaman kauden aikana.
Lausunnossa sanottiin muun muassa, että Obama on lujittanut -
Israelin puolustusta käytännöllisillä ja ennennäkemättömillä tavoilla; -
että hän on johtanut globaalia ponnistusta -
Israelin legitimiteetin puolustamiseksi ja tukenut voimakkaasti -
Israelia sen pyrkiessä rauhaan naapuriensa kanssa.
Israelin armeija ilmoitti, että se mobilisoi 13 000 sotilasta -
Länsirannalle yllätysharjoitukseen, -
joka on ensimmäinen senkaltainen kolmeen vuoteen.
Israelin armeijan esikuntapäällikkö, kenraaliluutnantti Gadi Eisenkot -
antoi ilmoituksen Länsirannalla pidettävästä yllätysharjoituksesta.
Harjoitus tapahtui samana päivänä, kun palestiinalaiset kertoivat -
harkitsevansa turvallisuusyhteistyön katkaisemista Israelin kanssa -
Israelin pidätettyä verovarojen siirron palestiinalaishallinnolle.
Armeijan tiedottaja kertoi, että harjoitus ei kuitenkaan -
välttämättä liittynyt mihinkään tiettyyn asiaan.
Väkivaltaisuuksia leimahti palestiina- laisten ja Israelin sotilaiden välillä -
viikonloppuna Länsirannalla -
kahden Israelin-vastaisen mielenosoituksen yhteydessä.
Sadat palestiinalaiset marssivat Hebronissa -
palestiinalaislippujen ja kylttien kanssa.
Armeijan tiedottajan mukaan noin 600 palestiinalaista -
marssi Israelin joukkoja kohti, jotka vastasivat mellakantorjuntakeinoin.
Kaksi rajapoliisia loukkaantui lievästi palestiinalaisten heittämistä kivistä.
Myös Länsirannan Bil'inin kylässä kymmenet palestiinalaiset ja aktivistit-
ottivat yhteen Israelin joukkojen kanssa protestissa, -
jolla juhlistettiin kylän vastarinnan 10-vuotispäivää.
Bil'inin lähelle rakennettiin tuolloin turva-aita, -
jolla Israel pyrki erottamaan tietyt Länsirannan alueet Israelista -
estääkseen islamistien terrori-iskut Israelin puolelle.
USA:n ulkoministeri Kerry ja Venäjän ulkoministeri Lavrov matkustivat -
Geneveen keskustelemaan Iranista, Syyriasta ja Ukrainasta -
ennen YK:n ihmisoikeusneuvoston kokoontumista.
Ulkoministeri Kerry saapui Geneveen eilen illalla.
Hän puhui YK:n ihmisoikeusneuvostossa, -
jossa hän puolusti Israelia -
neuvoston puolueellisuudelta juutalaisvaltiota kohtaan.
Sieltä Kerry siirtyi Sveitsin Montreauxin kaupunkiin, -
jossa hänen on määrä neuvotella kolmen päivän ajan -
Iranin ulkoministeri Zarifin kanssa -
ennen ydinneuvottelujen maaliskuun 31. päivän takarajaa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman